Marianne Bremnes

Marianne Bremnes (født 1. august 1964 i Bærum) er en norsk musikkpedagog og politiker (Ap). Fra 2011 til 2019 var hun ordfører i Harstad. 

Hun er oppvokst på Hamar, men har også bodd i Andebu og Tønsberg før hun flyttet til Harstad i 2007. Hun er gift med musiker Lars Bremnes og sammen har de to barn. 

Hun har vært aktiv i fagbevegelsen siden 1993, og satt sentralt i daværende Norsk musiker- og musikkpedagogisk forening og var med på opprettelsen av Musikernes fellesorganisasjon i LO, der hun også har vært forbundsstyremedlem. Hun har også vært leder for ulike organisasjoner, både lokalt, regionalt og internasjonalt (nordisk). Partipolitisk aktiv ble hun gjennom Tønsberg Arbeiderparti i 2003. Hun ble valgt inn i Tønsberg bystyre i 2007, men flyttet til Harstad samme år. I Harstad jobbet hun som daglig leder i Kultur i Troms fram til hun ble valgt til ordfører ved valget i 2011.

Eksterne lenker 
 Artikkel om Marianne Bremnes på lokalhistoriewiki.no.

Ordførere i Harstad
Ap-ordførere i Troms
Personer fra Harstad kommune
Fødsler i 1964